- Hindi News
- National
- एबीवीपी के खिलाफ डीयू छात्रों का एक और मार्च, मोदी सरकार के खिलाफ नारे लगाए, जेएनयू छात्रनेता शेह
एबीवीपी के खिलाफ डीयू छात्रों का एक और मार्च, मोदी सरकार के खिलाफ नारे लगाए, जेएनयू छात्रनेता शेहला और खालिद हुए शामिल
दिल्ली यूनिवर्सिटी के विद्यार्थी संगठनों ने आरएसएस से संबद्ध एबीवीपी के खिलाफ शनिवार को एक और मार्च निकाला। मार्च में अभिव्यक्ति की आजादी के अलावा भी कई मुद्दे उठे। मार्च में मोदी सरकार के खिलाफ नारेबाजी भी की गई।
नॉर्थ कैंपस में 22 फरवरी को हुई हिंसा में एबीवीपी की भूमिका के खिलाफ मार्च में दलितों पर हमले से लेकर जेएनयू के लापता छात्र नजीब तक का मुद्दा उठा। छात्रों ने मंडी हाउस से लेकर संसद मार्ग तक मार्च किया। जेएनयू की छात्र नेता शेहला राशिद और उमर खालिद भी मार्च में मौजूद थे। इसके अलावा गुजरात में दलितों के प्रतिरोध का चेहरा जिग्नेश मेवानी और नजीब की मां भी मौजूद थीं। मार्च में दिल्ली यूनिवर्सिटी और जेएनयू के छात्रों ने हिस्सा लिया। छात्रों ने एबीवीपी के खिलाफ नारे लगाए। साथ ही उर्दू में हाथ में पोस्टर लेकर जातिवाद से आजादी दिलाने के लिए नारे लगाए। जेएनयू के संगठन डेमोक्रेटिक स्टूडेंट्स फेडरेशन (डीएसएफ) की सचिव प्रतिमा घोषाल ने कहा कि हमारा लक्ष्य अभिव्यक्ति की आजादी पर हमले के साथ ही अन्य मुद्दों को भी उजागर करना है।
वीडियो में दिखाई गई लड़की मैं नहीं हूं
रामजसमामले को लेकर चर्चा में आई कारगिल में शहीद हुए सैनिक की बेटी गुरमेहर कौर ने सोशल मीडिया में वायरल हुए वीडियो फुटेज में होने से इंकार कर दिया है। गुरमेहर ने शनिवार को स्वच्छ विचार हैशटैग के साथ ट्विटर पर लिखा कि कार में जो लड़की दिखाई गई है वह मैं नहीं हूं। गुरमेहर ने कहा कि वीडियो उसका हाे या हो। क्या उसे इस तरह दिखाना ठीक है।
tgl_Latn sot_Latn awa_Deva awa_Deva hin_Deva hin_Deva hin_Deva hin_Deva